SET ปิดเช้าลบ 2 จุด ซึมตัวรอผล “เลือกตั้ง” อาทิตย์นี้
SET ปิดเช้าลดลง 2 จุด นักลงทุนรอลุ้นผลการเลือกตั้งสุดสัปดาห์นี้ คาดทำให้ตลาดวันนี้-พรุ่งนี้ซึม ให้แนวต้านที่ 1,575 จุด แนวรับที่ 1,560 จุด
SET ปิดเช้าลดลง 2 จุด นักลงทุนรอลุ้นผลการเลือกตั้งสุดสัปดาห์นี้ คาดทำให้ตลาดวันนี้-พรุ่งนี้ซึม ให้แนวต้านที่ 1,575 จุด แนวรับที่ 1,560 จุด
11 พ.ค. 2566

นายณรงค์เดช จันทรไพศาล ผู่ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้แก่วงตัวออกด้านข้าง ลักษณะพักตัวหรือย่อตัว เพราะไม่มีปัจจัยใหม่ แม้ตัวเลขเงินเฟ้อสหรัฐ (CPI) ที่ประกาศออกมาเมื่อคืนที่ 4.9% จะต่ำกว่าที่ตลาดคาดที่ 5% แต่ยังถือว่าอยู่ในระดับสูง จึงคาดว่าธนาคารกลางสหรัฐ (เฟด) ไม่จำเป็นต้องรีบปรับลดอัตราดอกเบี้ย จากที่ตลาดคาดหวังมากเกินไปว่าจะยุติดขึ้นดอกเบี้ยในการประชุมครั้งหน้า แต่ถึงตอนนี้สถานการณ์ยังไม่แน่นอน และคืนนี้ยังต้องติดตามตัวเลขดัชนีราคาผู้ผลิต (PPI) ประจำเดือนเม.ย.ของสหรัฐต่อไป
ขณะที่ปัจจัยในประเทศที่ใกล้เข้าสู่วันเลือกตั้งในวันอาทิตย์นี้ (14 พ.ค.) โดยที่ผ่านมา ดัชนี SET ปรับตัวขึ้นแรงซึมซับคาดการณ์เชิงบวกผลการเลือกตั้งไปแล้วจาก 1,520 จุดขึ้นไปที่ 1,570 จุด ดังนั้น คาดว่าวันนี้และวันพรุ่งนี้ตลาดอาจชะลอความร้อนแรงลง เพื่อรอความชัดเจนของผลการเลือกตั้ง
ให้แนวต้าน 1,575 จุด แนวรับที่ 1,560 จุด และในสัปดาห์นี้ให้แนวรับสำคัญที่ 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,537.03 ล้านบาท ปิดที่ 134.50 บาท เพิ่มขึ้น 0.50 บาท
OR มูลค่าการซื้อขาย 1,027.84 ล้านบาท ปิดที่ 23.00 บาท เพิ่มขึ้น 0.20 บาท
SCB มูลค่าการซื้อขาย 834.41 ล้านบาท ปิดที่ 106.50 บาท ลดลง 0.50 บาท
BEM มูลค่าการซื้อขาย 820.87 ล้านบาท ปิดที่ 9.05 บาท ราคาไม่เปลี่ยนแปลง
MAKRO มูลค่าการซื้อขาย 811.65 ล้านบาท ปิดที่ 41.00 บาท เพิ่มขึ้น 1.00 บาท